Úrad vlády SR						Na rokovanie vlády SR
Sekcia hospodárskej politiky					dňa: 3. 7. 2002
								 k číslu: 4681/2002
                               	     k bodu: 20

S t a n o v i s k o

k Požiadavke na finančné zabezpečenie úloh kladených na štátne hmotné rezervy za oblasť ropy a ropných výrobkov v roku 2002
N o v é   z n e n i e

I.

	Požiadavku predkladá predseda poverený riadením Správy štátnych hmotných rezerv SR na základe uznesenia vlády SR č.146/2002. Materiál obsahuje návrh uznesenia, predkladaciu správu, požiadavky na finančné zabezpečenie úloh..., doložku, vyhodnotenie pripomienkového konania a návrh komuniké.
 
	 V nadväznosti na rozhodnutie vlády o zdroji finančného krytia sa navrhuje zabezpečiť vyčlenenie účelových finančných prostriedkov v objeme 494 062 tis. Sk v prospech kapitoly Správa štátnych hmotných rezerv SR na naplneie úloh z oblasti ropy a ropných výrobkov v roku 2002.

II.

Súčasťou materiálu je vyhodnotenie pripomienkového konania. Zásadné pripomienky boli akceptované.

III.

Vzhľadom na finančnú náročnosť vytvárania a udržiavania núdzových zásob ropy a ropných výrobkov v objeme 90 dní spotreby SR v rámci predvstupového negociačného procesu SR do Európskej únie požadujeme na dosiahnutie cieľového objemu prechodné obdobie do roku 2008.

V roku 2002 sa má dosiahnuť úroveň núdzových zásob na úrovni 40 dní spotreby, pričom súčasný stav núdzových zásob podľa platného koeficientu spotreby SR zodpovedá 39 dňom.

Požiadavku Správy štátnych hmotných rezerv na zvýšenie finančných prostriedkov z uvedeného dôvodu je možné považovať za opodstatnenú, chýba však návrh na zdroj finančných prostriedkov v celkovej výške 494 mil. Sk.

Záver:

Predkladateľ spolu s MF SR nedoriešili zdroj požadovaných finančných prostriedkov, čo sa prejavilo tiež v nedostatočne sformulovanom návrhu uznesenia vlády k tomuto materiálu. Preto vláde SR odporúčame o probléme rokovať až po doplnení návrhu o túto základnú súvislosť.

Bratislava 1. 7. 2002